《南雁山》
宋代·陈埴

千峰历罢寄山窗，酒力诗狂总未降。
月白洞门花落尽，天华表鹤气飞双。
岩边瀑雪寒侵梦，涧底笙箫冷韵腔。
且喜懒残煨芋熟，不妨久话共秋缸。

作者简介：宋温州永嘉人，字器之，号木钟。宁宗嘉定间进士。少师叶适，后从朱熹游。为明道书院干官兼山长，从学者甚众，称潜室先生。以通直郎致仕。有《木钟集》、《禹贡辨》、《洪范解》等。